Krátkodobé cestovné poistenie môžete vypovedať:
najneskôr jeden deň pred dátumom začiatku poistenia, za predpokladu, že súčasťou poistenia nie je poistenie storno poplatkov alebo poistné nebolo zaplatené, je možné poistnú zmluvu vypovedať najneskôr jeden deň pred dátumom začiatku poistenia s účinnosťou výpovede ku dňu začiatku poistenia, ktorý je dohodnutý v poistnej zmluve; ak bolo poistné zaplatené, je poisťovateľ povinný vrátiť poistníkovi celé zaplatené poistné;
výpoveďou poisťovateľa alebo poistníka do 1 mesiaca od ukončenia prešetrovania škodovej udalosti alebo do 3 mesiacov od oznámenia škodovej udalosti poisťovateľovi. Výpovedná lehota je jeden mesiac a začína plynúť dňom doručenia výpovede; jej uplynutím poistenie zanikne. Poisťovateľ má nárok na poistné do dňa zániku poistenia.
Cestovné poistenie na dobu neurčitú môžete vypovedať v nasledovných prípadoch:
za predpokladu, že súčasťou poistenia nie je poistenie storno alebo poistné nebolo zaplatené, môžete poistnú zmluvu vypovedať najneskôr jeden deň pred dátumom začiatku poistenia;
do 2 mesiacov po jej uzavretí; výpovedná lehota je 8 dní a začína plynúť od nasledujúceho dňa po doručení výpovede, po jej uplynutí poistenie zaniká; v tomto prípade má poisťovňa nárok na pomernú časť poistného do zániku poistenia;
písomnou výpoveďou ku koncu poistného obdobia, pričom výpoveď musí byť doručená do poisťovne aspoň 6 týždňov pred výročím zmluvy. Ak ste poistnú zmluvu uzavreli na diaľku (napr. cez internet alebo telefón) na dobu minimálne jedného mesiaca, môžete od poistnej zmluvy odstúpiť do 14 dní od jej uzavretia.